Tasdawit n Bnu Zuhr

Tasdawit n Bnu Zuhr tga yat tsdawit tamɣribit illan ɣ ugadir d idɣarn lli as yaẓn. Tbda ɣ usggas n 1989, ilkm umḍan n imḥḍarn lli gis yaqqran ɣ 2012-2013 kra n 60,000 umḥḍar, ar gis ittxdam uggar n 677 n islmadn d islmad imawasn d imsiggiln. Tɣʷi tsdawit ad ɣil ad kra n 52% n wakal anamur n tmazirt n Lmɣrib, acku ar d sis ttackan imḥḍarn zɣ sa d mraw n tmnaḍin, iwalan i kkuẓt tsgiwin: tasga n Sus-Masst, tasga n Ugʷlmim-Asif Nun, tasga n Lɛyun-Targʷa Tazggʷaɣt d tsga n Ddaxla-Asif n wurɣ.

 Amzeruy 
Tettyusnulfa tsdawit g 1989, ism nns tiwi t id sɣ umassan ggu Wandalus Ibn Zuhr Liyadi.

 Asslmd 
Ar takka tsdawit izazutn ɣ iẓlan ixatarn n Tmassant d Ttiknulujit, Azrf d Tdmsa, Taskla d Tmassanin Tinfganin. Tṭṭaf tẓat tɣiwanin d sḍist tinmal. 

 Asnmala 
Izri wuṭṭun n inlmadn 120,000 (ɣ usggʷas 2017-2018) bḍanin f 17 tmrsal:

 Taɣiwant n Tmassant - Agadir (FSA)
 Taɣiwant n Tmassanin Tizrfanin, Tidmsanin d Tnamunin - Agadir (FSJES)
 Taɣiwant n Tmassanin Tizrfanin, Tidmsanin d Tnamunin - Ayt Mllul (FSJESAM)
 Taɣiwant n Tẓuriwin d Tnfganin - Agadir (FLSHA)
 Taɣiwant n Tutlayin, Tiẓuriwin d Tnfganin - Ayt Mllul (FLASH)
 Taɣiwant n Tmassanin Tusnisin - Agadir (ENSA)
 Taɣiwant n Tsnjjit d Tsasfrt - Agadir (FMPA)
 Tinml Tanamurt n Usɣnzi d Uswuddu - Agadir (ENCG)
 Tinml Tanamurt n Usɣnzi d Uswuddu - Ddaxla (ENCG)
 Tinml Tanamurt n Tmassanin Tusnisin - Agadir (ENSA)
 Taɣiwant Tagtiẓlit - Warzazat (FPO)
 Taɣiwant Tagtiẓlit - Tarudant (FPT)
 Taɣiwant n Ccariɛa - Ayt Mllul
 Taɣiwant n Ccariɛa - Ssmara
 Tinml Tanafllat n Ttikunulujit - Agadir (ESTA)
 Tinml Tanafllat n Ttikunulujit - Agʷlmim (ESTG)
 Tinml Tanafllat n Ttikunulujit - Lɛyun (ESTL)

Taggayt:Tisdawiyin n Lmɣrib
 Tisaɣulin